8. Styrelsen for Patientsikkerheds opfølgende sundhedsfaglige tilsyn, Sygeplejen i 
Hinnerup efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Servicelovens § 150
SAGENS INDHOLD
Byrådet præsenteres i denne sag for det opfølgende tilsyn, som Styrelsen for 
Patientsikkerhed har udført i [adresse] 3. november 2022. Tilsynet 
resulterede i, at det påbud som Styrelsen for Patientsikkerhed udstedte 2. juni 2022, blev ophævet. 
Tilsynsrapporten har været i høring hos Ældrerådet forud for den politiske behandling.
Styrelsen for Patientsikkerhed gennemførte 3. november 2022 opfølgende tilsyn med [adresse]. 
Baggrunden for tilsynet var styrelsens udstedte påbud omhandlende, at [adresse] skal sikre 
forsvarlig medicinhåndtering samt tilstrækkelig journalføring.
Styrelsen for Patientsikkerhed fører det overordnede tilsyn med sundhedsforhold og sundhedsfaglig 
virksomhed på sundhedsområdet. Styrelsen vurderer tilsynet efter fire kategorier: Ingen, mindre, større 
eller kritiske problemer af betydning for patientsikkerheden. Tilsynet tager udgangspunkt i målepunkterne 
for plejeområdet, som er:

[adresse] organisering

Journalføring

Faglige fokusområder

Medicinhåndtering

Patienters retsstilling

Hygiejne

Øvrige fund.
Målepunkterne er et udtryk for de minimumskrav, som styrelsen vurderer, at tilsynsstederne skal efterleve 
for at kunne understøtte, at behandling og pleje sker med den nødvendige omhu og samvittighedsfuldhed. 
Bilaget ”Tilsynsbeskrivelse for sundhedsfaglige tilsyn” beskriver hovedtrækkene i tilsynsrapportens 
opbygning og terminologi.
Sygeplejen Hinnerup blev ved tilsynet 2. juni 2022 placeret i kategorien ”Større problemer af betydning for 
patientsikkerheden”. Ved det opfølgende tilsyn 3. november 2022 placeres sygeplejen i kategorien ”Mindre 
problemer af betydning for patientsikkerheden”. Styrelsen har på baggrund af tilsynsbesøget ophævet 
påbuddet af 26. august 2022.
VURDERING
Social og Sundhed finder det positivt, at påbuddet ophæves, og at [adresse] placeres i 
næsthøjeste kategori.
[adresse]: EMN-2021-03346
Dok-ID: 3460530
Sagsbehandler: gila
Byråd
28. februar 2023  19:00
Ved tilsynet konstaterede Styrelsen for Patientsikkerhed, at [adresse] fremstår sundhedsfagligt 
velorganiseret med gode procedurer og høj grad af systematik. Styrelsen lagde vægt på, at sygeplejen 
siden sidste tilsyn 2. juni 2022 har arbejdet målrettet og konstruktivt med at sikre, at der er foretaget de 
nødvendige sygeplejefaglige vurderinger, herunder fyldestgørende dokumentation i forhold til patienternes 
retsstilling, implementering af instrukser samt forsvarlig medicinhåndtering.
Styrelsen kunne ved tilsynet konstatere to enkeltstående medicinfund. Det ene fund omhandlede 
uoverensstemmelse mellem antallet af tabletter på medicinlisten og antallet af tabletter i doseringsæsker. 
Det andet fund omhandlede løse tabletter hos borgere, hvor Favrskov Kommunes medicininstruks angiver, 
at medicin skal opbevares i original emballage. Styrelsen vurderede dog, at [adresse] tydeligt 
og præcist kunne redegøre for en patientsikker medicinhåndtering, samt at medicininstruksen var 
implementeret. Det er styrelsens vurdering, at [adresse] kan rette op på henstillingerne ud fra 
den rådgivning, der blev givet under tilsynet, og har derfor ophævet påbuddet.
Tilsynsrapporten og notatet ”Opfølgning på tilsynet [adresse] 3. november 2022” har været i 
høring hos Ældrerådet i perioden 3. – 17. januar 2023. Ældrerådets høringssvar er vedlagt som bilag.
Ældrerådet glæder sig over, at Styrelsen for Patientsikkerhed har ophævet påbuddet, og at der aktivt og 
målrettet har været fokus på at rette op på forholdene.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten har været i høring hos Ældrerådet fra 3. januar til 17. januar 2023.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra Styrelsen for Patientsikkerhed vedrørende [adresse] tages til 
efterretning. 
2.
At indsatserne i notatet ”Opfølgning på tilsynet [adresse] 3. november 2022” godkendes.
BESLUTNING
Social- og Sundhedsudvalget, 7. februar 2023:
Fraværende: Ingen
Indstilles godkendt.
Økonomiudvalget, 21. februar 2023:
Fraværende: Ingen
Indstilles godkendt.
Byrådet, 28. februar 2023:
Fraværende: Ingen
Godkendt.
Bilag
1.
Tilsynsrapport Sygeplejen Hinnerup 3. november 2022 (3473107)
2.
Ophævelse af påbud af 26. august 2022 til [adresse] (3473106)
3.
Opfølgning på tilsynet [adresse] 3. november 2022 (3473520)
4.
Tilsynsbeskrivelse for sundhedsfaglige tilsyn (2539333)
5.
Høringssvar fra Ældrerådet af 9. januar 2023 (3486459)
